Dawn Wells, 1975
**Dawn Elberta Wells** (født 18. oktober 1938 i Reno i Nevada i USA, død 30. desember 2020 i Los Angeles) var en amerikansk skuespillerinne. Hun er blant annet kjent for sin rolle som Mary Ann Summers i TV-serien *Gilligan's Island*, en serie som ble svært populær i 1960-årene.

Liv og virke
------------

### Bakgrunn

Dawn Wells var datter av Evelyn (Steinbrenner) og Joe Wesley Wells, og vokste opp i Reno i Nevada og hun studerte vrd Reno High School. Etter high school studerte hun ved Stephens College i Columbia i Missouri, der hennes hovedemne var kjemi. Wells studerte også ved University of Washington i Seattle, der hun tok sin slutteksamen; en grad i teaterkunst og -design. 

I 1959 ble hun kåret til *Miss Nevada* og hun representerte delstaten i skjønnhetstevlingen Miss America i Atlantic City i New Jersey i 1960.

### Karriere

Wells flyttet til Hollywood og innledet sin karriere som skuespillerinne i TV-serier. For eksempel hadde hun en gjesterolle i TV-serien *Bonanza*. I 1964 fikk hun sin mest kjente rolle som *Mary Ann Summers* i TV-serien *Gilligan's Island*, en rolle hun også spilte i filmen *Rescue from Gilligan's Island* og i de tegnede spin off-seriene *The New Adventures of Gilligan* og *Gilligan's Planet*. I *Gilligan's Planet* spiller hun en dobbeltrolle.

Etter *Rescue from Gilligan's Island* forsvant hun fra filmlerretet i lange perioder for å medvirke i diverse teaterstykker. 

I 1993 utgav hun en kokebok med tittelen *Mary Ann's Gilligan's Island Cookbook* som hun skrev sammen Ken Beck og Jim Clark. Boken har forord av skuespilleren Bob Denver, som også medvirket i *Gilligan's Island*.

I 2008 fikk hun en egen stjerne på Hollywood Walk of Fame.

Dawn Wells, 2015.
### Privatliv

Dawn Wells var gift med Larry Rosen årene 1962–1967. Hun flyttet tll Teton Valley i Idaho i 1990-årene, og der startet hun sitt eget selskap - *Wishing Wells Collections*, som lager klær til personer med bevegelseshemmelser. Den 18. oktober 2007 kjørte Wells hjem etter å ha feiret sin fødselsdag. Hun vinglet med bilen, og dette førte til at hun ble arrestert av politiet i Idaho. Hun ble gitt en betinget dom for uaktsom kjøring i trafikken.

### Død

Wells døde 30. desember 2020 i en alder av 82 år i Los Angeles, av grunner relatert til COVID-19.

Referanser
----------

1. 1 2 3 4   Deadline Hollywood, Erik Pedersen, «Dawn Wells Dies Of Covid-19: Mary Ann On ‘Gilligan’s Island’ Was 82», verkets språk engelsk, utgitt 30. desember 2020, besøkt 31. desember 2020[Hentet fra Wikidata]
2. ↑   GeneaStar, GeneaStar person-ID dawnelbertawellsd[Hentet fra Wikidata]
3. ↑   Find a Grave 220386501[Hentet fra Wikidata]
4. ↑  «Dawn Wells, Mary Ann on 'Gilligan's Island,' Dies at 82 | Hollywood Reporter». *www.hollywoodreporter.com*. Besøkt 1. januar 2021.
5. ↑  Pedersen, Erik. «Dawn Wells Dies of Covid-19: Mary Ann on 'Gilligan's Island' was 82». MSN.
6. ↑  Saperstein, Pat. «Dawn Wells, 'Gilligan's Island's' Mary Ann, Dies of COVID at 82». *Variety*.
7. ↑  Bond, Paul (30. desember 2020). «Dawn Wells, Mary Ann on 'Gilligan's Island,' Dies at 82». *The Hollywood Reporter*.
8. ↑  «Gilligan's Island actress Dawn Wells dies of Covid complications». *BBC News* **(engelsk)**. 30. desember 2020.

Eksterne lenker
---------------

* (en) Dawn Wells – kategori av bilder, video eller lyd på Commons Rediger på Wikidata
* (en) Dawn Wells på Internet Movie Database Rediger på Wikidata

* (sv) Dawn Wells i Svensk Filmdatabas Rediger på Wikidata

* (fr) Dawn Wells på Allociné Rediger på Wikidata

* (en) Dawn Wells på AllMovie Rediger på Wikidata

* (en) Dawn Wells hos Rotten Tomatoes Rediger på Wikidata

* (en) Dawn Wells hos The Movie Database Rediger på Wikidata

* (en) Dawn Wells hos Internet Broadway Database Rediger på Wikidata

* (en) Dawn Wells hos Behind The Voice Actors Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data) **·** BNE
 |